هلندین بعضی مسجیدلرین قاپی‌لاری گوونلیک سببیندن موقتی اولا‌راق عبادت ساعت‌لاریندا باغلی اولا‌جاق.
اؤلکه مطبوعاتینداکی خبرلره گؤره، دؤرد بؤیوک مسجیدین مسئول لاری کانادانین کبک ایالتینده کی مسجیده تشکیل اولونان ترور سالدیرسیندان سونرا عاجیل ایجلاس کئچیردیلر.
ایجلاسدا قبول ائدیلن قرارا گؤره، آمستردام، روتردام، لاهه و اوترخت شهرلرینده یئرلشن و داها چوخ مراکش-لیلرین گئتدیگی دؤرد بؤیوک مسجیدده "جدی گوونلیک تدبیرلری" گؤروله‌رک عبادت ساعت‌لاریندا قاپی‌لار باغ‌لانا‌جاق.
مسجید رسمی‌لری یایدیق‌لاری بیرگه بیاناتدا مسجیدلرین هر زامان، هر کسه آچیق اولماسی‌نین لازیم اولدوغونو بیلمه‌لرینه باخمایا‌راق، رادیکال بیر قرار آلماق مجبوریتینده اولدوق‌لارینی و بونا گؤره چوخ کدرلندیک‌لرینی بیلدیردیلر.
خاطیرلاداق کی، کانادانین کبک ایالتینده ایسلام مدنیت مرکزینده نامازینا توپ‌لاشان جماعاتی هدف آلان سلاح‌لی سالدیریدا 6 نفر اؤلدو، 8 نفر یارالاندی.
